Apelurile în cazul inculpaților din dosarul Nordis sunt judecate azi. Măsurile preventive, contestate de 9 dintre cei 11 inculpați
Înalta Curte de Casație și Justiție (ÎCCJ) judecă joi apelurile în cazul inculpaților din Dosarul Nordis, între care Laura Vicol, fost parlamentar PSD, și soțul său, Vladimir Ciorbă. Măsurile preventive dispuse de Curtea de Apel București au fost contestate de nouă dintre cei 11 inculpați din dosar, cinci dintre aceștia fiind arestați preventiv, trei în arest la domiciliu și trei aflați sub control judiciar. La rândul său, DIICOT, care a cerut arestarea preventivă a întregului lot de 11 inculpați, a contestat măsurile preventive dispuse de instanță în cazul celor șase aflați în arest la domiciliu sau sub control judiciar, relatează News.ro.